**Projektu iesniegumu vērtēšanas kritēriju piemērošanas metodika**[[1]](#footnote-2)

|  |  |  |
| --- | --- | --- |
| Darbības programmas nosaukums |  | Latvijas Atveseļošanas un noturības mehānisma plāns |
| Reformas un investīcijas virziena numurs un nosaukums | **5.1.** | Produktivitātes paaugstināšana caur investīciju apjoma palielināšanu P&A |
| Reformas numurs un nosaukums | **5.1.1.r.** | Inovāciju pārvaldība un privāto P&A investīciju motivācija |
| Investīcijas pasākuma numurs un nosaukums | **5.1.1.2.i.** | Atbalsta instruments pētniecībai un internacionalizācijai, ceturtā kārta |
| Projektu iesniegumu atlases veids |  | Atklāta projektu iesniegumu atlase |
| Atbildīgā iestāde |  | Ekonomikas ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Projekta iesniegums sastāv no projekta iesnieguma, tā pielikumiem un papildu iesniedzamajiem dokumentiem.
2. Lai novērtētu projekta iesnieguma atbilstību attiecīgajam projekta iesnieguma vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
3. Vērtējot projekta iesnieguma atbilstību projekta iesnieguma vērtēšanas kritērijiem, jāņem vērā projekta iesniegumā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
4. Kritērija ietekme uz lēmumu “P” nozīmē, ka kritērijs ir precizējams un kritērija neatbilstības gadījumā Centrālā finanšu un līgumu aģentūra (turpmāk - Aģentūra) pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.
5. Kritērija ietekme uz lēmumu “N” nozīmē, ka kritērijs nav precizējams un, ja vērtējums ir “Jā”, tad Aģentūra pieņem lēmumu par projekta iesnieguma noraidīšanu.
6. Projektu iesniegumu vērtēšanā izmantojami:
7. Eiropas Savienības Atveseļošanas un noturības mehānisma plāns 2021.–2026.gadam un plāna pielikumi;
8. Ministru kabineta 2024. gada 20.februāra noteikumi Nr. 116 “Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” ceturtās kārtas īstenošanas noteikumi”;
9. Eiropas Savienības Atveseļošanas un noturības mehānisma plāna 2021.–2026.gadam 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas ”Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” ceturtās kārtas projektu iesniegumu atlases nolikums.

**Saīsinājumi un apzīmējumi:**

MK noteikumi – Ministru kabineta 2024. gada 20.februāra noteikumi Nr. 116 “Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” ceturtās kārtas īstenošanas noteikumi”

KPVIS – Kohēzijas politikas fondu vadības informācijas sistēma

MVK – Sīkais (mikro), mazais, vidējais komersants

VID – Valsts ieņēmumu dienests

VID parādnieku datu bāze – VID <https://www.vid.gov.lv/lv/vid-publiskojamo-datu-baze> publiskojamo datu bāzes sadaļa “Nodokļu parādnieki”

Aģentūra – Centrālā finanšu un līgumu aģentūra

Komisijas regula Nr. 651/2014 – Eiropas Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187)

**IZSLĒGŠANAS KRITĒRIJI**

| **Kritērijs** | **Kritērija ietekme uz lēmuma pieņemšanu** (N[[2]](#footnote-3)) | **Skaidrojums atbilstības noteikšanai** |
| --- | --- | --- |
| Projekta iesniedzējs uz projekta iesniegšanas un atbalsta piešķiršana brīdi ir šādā izslēgšanas situācijā: | | |
| 1.1. atbilst kādam no izslēgšanas kritērijiem, kas noteikti MK noteikumu 31.3. apakšpunktā; | **N** | Atbilstību kritērijam pārbauda uz projekta iesnieguma iesniegšanas dienu.  Informāciju par personas sodāmību iegūst Iekšlietu ministrijas Informācijas centra pārziņā esošajā valsts informācijas sistēmā “Sodu reģistrs” (saņemot informāciju izziņas veidā). Informācija attiecībā uz konkurences tiesību pārkāpumu izņēmumu gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros projekta iesniedzēju ir atbrīvojusi no naudas soda vai naudas sodu samazinājusi, ir publiski pieejama un pārbaudāma Konkurences padomes tīmekļvietnē sadaļā “Lēmumi”.  Informāciju par projekta iesniedzēja maksātnespējas procesu, ierosinātu tiesiskās aizsardzības procesa lieta vai īstenotu tiesiskās aizsardzības procesu, apturētu vai pārtrauktu projekta iesniedzēja saimniecisko darbību vai projekta iesniedzēja likvidāciju iegūst no Uzņēmumu reģistra (tostarp tās datu atkalizmantotājiem vai savietotājsistēmu izziņas veidā).  Neizpildītu līdzekļu atgūšanas rīkojums saskaņā ar iepriekšēju Komisijas lēmumu atbilstoši Komisijas regulas Nr. 651/2014 1. panta 4. punkta “a” apakšpunktam projekta iesniedzējam tiek pārbaudīts Finanšu ministrijas tīmekļa vietnē <https://www.fm.gov.lv/lv/informacija-par-saimnieciskas-darbibas-veicejiem-uz-kuriem-attiecas-lidzeklu-atgusanas-lemums>. Ja projekta iesniedzējs ir komersants, komersantu vērtē tā saistītās grupas līmenī.  Sankcijas tiek pārbaudītas:   1. saskaņā ar Starptautisko un Latvijas Republikas nacionālo sankciju likuma 11.2 pantā noteikto kārtību, 2. projekta iesniedzējam un personai, kura ir projekta iesniedzēja valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, 3. Finanšu izlūkošanas dienesta mājaslapā izveidotajā sankciju pārbaužu rīkā, Ārvalstu kapitāla kontroles biroja tīmekļvietnes[[3]](#footnote-4) meklētājā, un Eiropas sankciju sarakstos[[4]](#footnote-5).   Aģentūra pārbaudes laikā var lūgt kompetento iestāžu (Latvijas Republikas Ārlietu ministrijas, Valsts drošības dienesta, Finanšu izlūkošanas dienesta u.c.) viedokli, nepieciešamības gadījumā par attiecīgo laika periodu pagarinot projekta iesnieguma vērtēšanas termiņu ne ilgāk par 3 mēnešiem.  **Vērtējums ir “Nē”**, ja uz projekta iesniedzēju, projekta iesniedzēja valdes vai padomes locekli, prokūristu vai personu, kura ir pilnvarota pārstāvēt pārbaudāmo personu darbībās, kas saistītas ar filiāli, nav attiecināms neviens no MK noteikumu 31.3. apakšpunktā minētajiem izslēgšanas kritērijiem.  **Vērtējums ir “Jā” un projekta iesniegumu noraida, ja** uz projekta iesniedzēju, projekta iesniedzēja valdes vai padomes locekli, prokūristu vai personu, kura ir pilnvarota pārstāvēt pārbaudāmo personu darbībās, kas saistītas ar filiāli ir attiecināms vismaz viens no MK noteikumu 31.3. apakšpunktā minētajiem izslēgšanas pārkāpumiem. |
| 1.2. atbilst grūtībās nonākuša komersanta statusam, kas noteikts MK noteikumu 42.1. apakšpunktā; | **N** | Atbilstību kritērijam pārbauda uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu.  Aģentūra projekta iesniedzēja atbilstību grūtībās nonākuša komersanta statusam pārbauda pēc pieejamās informācijas publiski uzticamās datu bāzēs un tīmekļa vietnēs, piemēram, “Lursoft” datu bāzē. Ja projekta iesniedzējs ir komersants, komersantu vērtē tā saistītās grupas līmenī.  **Vērtējums ir “Nē”**, ja uz projekta iesniedzēju nav attiecināma neviena no sekojošām pazīmēm:   1. projekta iesniedzējam (izņemot MVK, kas ir pastāvējuši mazāk nekā trīs gadus, vai, riska finansējuma atbalsta gadījumā - MVK septiņus gadus no to pirmā komerciālās pārdošanas darījuma) – uzkrāto zaudējumu dēļ ir zudusi vairāk nekā puse no tās parakstītā kapitāla, ja, uzkrātos zaudējumus atskaitot no rezervēm (un visām pārējām pozīcijām, kuras pieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla, un kapitāls attiecīgajā gadījumā ietver kapitāldaļu uzcenojumu; 2. projekta iesniedzējam, kurā vismaz dažiem dalībniekiem ir neierobežota atbildība par sabiedrības parādsaistībām (izņemot MVK, kas ir pastāvējuši mazāk nekā trīs gadus, vai, riska finansējuma atbalsta gadījumā - MVK septiņus gadus no to pirmā komerciālās pārdošanas darījuma), uzkrāto zaudējumu dēļ ir zudusi vairāk nekā puse no kapitāla, kas norādīts sabiedrības grāmatvedības pārskatos. Šā apakšpunkta izpratnē sabiedrība ir tāda sabiedrība, kurā vismaz dažiem dalībniekiem ir neierobežota atbildība par sabiedrības parādsaistībām (jo īpaši pilnsabiedrības un komandītsabiedrības); 3. projekta iesniedzējs ar tiesas lēmumu ir atzīts par maksātnespējīgu, tai skaitā ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta, vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru (apliecinājums); 4. projekta iesniedzējs ir saņēmis glābšanas atbalstu un vēl nav atmaksājis aizdevumu vai atsaucis garantiju vai ir saņēmis pārstrukturēšanas atbalstu un uz to joprojām attiecas pārstrukturēšanas plāns; 5. projekta iesniedzējs (kas nav MVK) pēdējos divus gadus komersanta parādsaistību un pašu kapitāla bilances vērtību attiecība ir pārsniegusi 7,5, kā arī komersanta procentu seguma attiecība, kas rēķināta pēc komersanta ieņēmumiem pirms procentu, nodokļu, nolietojuma un amortizācijas atskaitījumiem (EBITDA), ir bijusi mazāka par 1,0.   **Vērtējums ir “Jā” un projekta iesniegumu noraida, ja** projekta iesniedzējs atbilst kritērijā minētajiem nosacījumiem. |

**VISPĀRĪGIE ATBILSTĪBAS KRITĒRIJI**

| **Kritērijs** | **Kritērija ietekme uz lēmuma pieņemšanu** (N, P[[5]](#footnote-6)) | **Skaidrojums atbilstības noteikšanai** |
| --- | --- | --- |
| 2.1. Projekts ir uzsākts pirms projekta iesnieguma iesniegšanas Kohēzijas politikas vadības informācijas sistēmā atbilstoši MK noteikumu 42.2. apakšpunktam | **N** | **Vērtējums ir “Nē”**, ja projekta iesniedzējs pirms projekta iesniegšanas KPVIS nav uzsācis projekta īstenošanu.  **Vērtējums ir “Jā” un projekta iesniegumu noraida, ja** projekta iesniedzējs pirms projekta iesniegšanas KPVIS ir uzsācis projekta īstenošanu. |
| 2.2. Projekta iesniedzējs atbilst MK noteikumu 31.1. apakšpunktā minētajam iesniedzēju lokam, kā arī noteiktai komercsabiedrības kategorijai, kas nosakāma atbilstoši Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, I pielikumam | P | **Vērtējums ir “Jā”,** ja:  1) projekta iesniedzējs atbilst vienai no šādām juridiskām formām:   * + 1. reģistrēts Latvijas Republikas Uzņēmumu reģistrā, tam ir juridiskas personas statuss;     2. reģistrēts publisko personu un iestāžu sarakstā;     3. reģistrēts Izglītības un zinātnes ministrijas Zinātnisko institūciju reģistrā.   2) projekta iesniedzējs projekta iesnieguma veidlapas laukā *“Investīciju projekta iesniedzēja tips (saskaņā ar Komisijas regulas Nr. 651/2014 1.pielikumu)”* norādījis atbilstību sīkā (mikro), mazā, vidējā vai lielā komersanta statusam atbilstoši Komisijas regulas Nr. 651/2014 I pielikumā noteiktajam. Aģentūra projekta iesniedzēja atbilstību MVK statusam pārbauda pēc projekta iesniedzēja deklarācijā par komercsabiedrības atbilstību mazajai (sīkajai) vai vidējai komercsabiedrībai sniegtās informācijas (Ministru kabineta 2014. gada 16. decembra noteikumi Nr. 776 *“Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības* *statusam”* 1. pielikums un 2. pielikums), kā arī pieejamās informācijas publiski uzticamās datu bāzēs un tīmekļa vietnēs, piemēram, “Lursoft” datu bāzē.  Tādiem projekta iesniedzējiem, kuri ir reģistrēti publisko personu un iestāžu sarakstā, piemērojams liela komersanta statuss atbilstoši Komisijas Regulas Nr. 651/2014 I pielikuma 3. panta 4. punkta nosacījumiem.  Ja projekta iesniegumā norādīta nepilnīga informācija, kas liedz pārliecināties par atbilstību kādai no kritērijā minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida, ja** projekta iesniedzējs neatbilst MK noteikumu 31.1. apakšpunktā minētajām juridiskām formām vai precizētajā projekta iesniegumā nav veikti precizējumi atbilstoši izvirzītajiem nosacījumiem vai ja pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.3. Projekta iesnieguma pielikumā iekļauti MK noteikumu 16.punktā minētie iesniedzamie dokumenti | P | **Vērtējums ir “Jā”,** ja projekta iesniegumā pievienoti šādi dokumenti:   1. Latvijas investīcijas un attīstības aģentūras izsniegta atbalsta vēstule dalībai IPCEI; 2. Eiropas Komisijas vai IPCEI koordinatora informāciju vai dokumentu, kas apliecina IPCEI projekta uzsākšanu; 3. apliecinājums par Komisijas regulas Nr. 651/2014 2. panta 18. punkta “c” apakšpunktā ietvertā nosacījuma ievērošanu; 4. aktivitāšu laika grafiks; 5. apliecinājums, ka uz projektā paredzētajām darbībām nav attiecināmi MK noteikumu 32. un 40. punkta nosacījumi; 6. projekta budžetā norādīto izmaksu aprēķina atšifrējums, kas pamato plānoto izmaksu apmēru, tai skaitā informāciju par veiktajām tirgus aptaujām, statistikas datiem, pieredzi līdzīgos projektos.   Ja projekta iesniedzējs nav pievienojis projektu iesniegumā kādu no MK noteikumu 16.punktā iesniedzamiem dokumentiem, **vērtējums ir “Jā, ar nosacījumu”,** aģentūra izvirza nosacījumu papildināt vai precizēt projekta iesniegumu, tā sadaļas vai pielikumus.  **Vērtējums ir “Nē” un projekta iesniegumu noraida, ja** precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.4. Projekta iesniedzēja finanšu kapacitāte ir atbilstoša projekta īstenošanai, projekta iesniegumā iekļaujot informāciju par privātā līdzfinansējuma nodrošināšanu, administrēšanas un īstenošanas kapacitāti | P | **Vērtējums ir “Jā”,** ja:   1. projekta iesnieguma 2.1. punktā *“Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts”* rindā *“Finansiālā kapacitāte”* ir iekļauta šāda informācija par projekta iesniedzēja nepieciešamo finanšu kapacitāti projekta īstenošanai un rezultātu uzturēšanai:    1. par pašreizējo finanšu situāciju un projekta īstenošanai nepieciešamo finanšu resursu apjoma pieejamību (potenciālie vai pieejamie finanšu līdzekļi projekta īstenošanai);    2. par projekta finansēšanas struktūru, t.sk., ja finansēšanas avoti nav kredītiestādes, tad detalizētu informāciju, kas ir finansējuma sniedzēji, proti, vai tie nav Sankciju sarakstos, ar negatīvu reputāciju u.tml.;    3. par finanšu avotiem, no kuriem tiks segti privātais līdzfinansējums un PVN izmaksas;    4. kā ir plānots veikt avansa maksājumu pieprasījumus projekta īstenošanai saskaņā ar MK noteikumu 68. punkta nosacījumiem, ja attiecināms.   Projekta iesniedzēja finanšu kapacitāte īstenot projektu vērtējama pēc būtības - tiek vērtēta gan iesniegtā informācija (finansējuma pieejamību apliecinoši dokumenti), gan valsts pārvaldes iestāžu rīcībā esošā informācija (piemēram, VID, Lursoft).   1. projekta iesnieguma 2.1. punktā *“Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts”*rindā *“Administrēšanas kapacitāte”* ir iekļauta šāda informācija par cilvēkresursiem projekta administrēšanai:    1. par nepieciešamajiem plānoto projekta personālu kā projekta vadītājs, projekta vadītāja asistents, iepirkuma speciālists, grāmatvedis, pētnieks, to skaitu un galvenajiem uzdevumiem, projekta īstenošanu un uzraudzību, darba izpildei nepieciešamo pieredzi un profesionālo kvalifikāciju;    2. kā projekta iesniedzējs plāno nodrošināt (piesaistīt) projekta personāla pārstāvjus projekta īstenošanai, piemēram, ir noslēgts vai plānots noslēgt darba līgumu, uzņēmuma līgumu vai pakalpojuma līgumu. 2. projekta iesnieguma 2.1. punktā *“Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts”* rindā *“Īstenošanas kapacitāte”* ir iekļauta šāda informācija par projekta īstenošanas kapacitāti:    1. par projekta iesniedzējam pieejamo infrastruktūru un materiāltehnisko nodrošinājumu (piemēram, telpu pieejamība, IKT nodrošinājums un projektam nepieciešamā programmatūra u.c.);    2. par iepirkuma procedūras veikšanu (vai ir uzsākta, noslēgusies) un citu informāciju, kas liecina par projekta iesniedzēja kapacitāti īstenot projektā plānotās darbības;    3. kā tiks nodrošināta par projekta īstenošanu saistīto datu uzkrāšana.   Ja projekta iesniegumā norādīta nepilnīga informācija, kas liedz pārliecināties par atbilstību kādai no kritērijā minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.5. Projekta iesniedzējam Latvijas Republikā nav Valsts ieņēmumu dienesta administrēto nodokļu vai nodevu parāda, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro* atbilstoši MK noteikumu 31.2.apakšpunktam | P | Projekta iesniedzēja pārbaudi atbilstības kritērijam veic balstoties uz VID parādnieku datu bāze pieejamo aktuālo informāciju projekta iesnieguma un, ja attiecināms, precizētā projekta iesnieguma iesniegšanas dienā Aģentūrā, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas Aģentūrā.  Projekta iesnieguma vērtēšanas veidlapā norāda pārbaudes datumu un konstatēto situāciju.  Lai nodrošinātu minētā kritērija visaptverošu pārbaudi, projekta iesniedzēja atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  **Vērtējums ir “Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro,* izņemot nodokļu maksājumus, kuru segšanai ir piešķirts samaksas termiņa pagarinājums, ir noslēgta vienošanās par labprātīgu nodokļu samaksu vai noslēgts vienošanās līgums.  Ja projekta iesniegums neatbilst minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē”** **un projekta iesniegumu noraida**, ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas Aģentūrā), ir konstatējams, ka projekta iesniedzējs nav veicis nodokļu parādu nomaksu un iesniedzējam ir nodokļu parādi, kas kopsummā pārsniedz 150 *euro*. |
| 2.6. Projekta mērķis atbilst MK noteikumos par investīcijas īstenošanu noteiktajam mērķim, un projekta mērķis ir precīzi noteikts, pamatots, izmērāms un sekmē MK noteikumos par investīcijas īstenošanu noteiktā mērķa sasniegšanu; | P | **Vērtējums ir “Jā”**, ja   1. projekta mērķis atbilst MK noteikumu 3. punktā noteiktajam; 2. projekta iesniegumā norādītie mērķi ir izmērāmi, tiem ir noteikta sasniedzamā mērvienība un skaitliskā vērtība projekta īstenošanas beigās, un tie sekmē MK noteikumu 6.1. apakšpunktā noteiktā mērķa sasniegšanu.   Ja projekta iesniegumā norādīta nepilnīga informācija, kas liedz pārliecināties par atbilstību kādai no kritērijā minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.7. Projekta iesniegumā ir norādītas projekta īstenošanā veicamās atbalstāmās darbības un attiecināmās izmaksas, un tās atbilst MK noteikumu prasībām, kā arī ir norādīti plānotie sagaidāmie rezultāti, un tie ir precīzi noteikti, pamatoti un izmērāmi | P | **Vērtējums ir “Jā”,** ja:  1) projekta iesnieguma 1.2. sadaļā *“Investīciju projekta darbības un sasniedzamie rezultāti (tai skaitā darbības, kuras saistītas ar Horizontālajiem principiem)”* atbalstāmās darbības, kas sekmē MK noteikumu 6.punktā noteikto rādītāju sasniegšanu:   * 1. projekta darbības ir skaidri definētas, t.i., no darbību nosaukumiem var spriest par to saturu, plānotais darbību īstenošanas ilgums ir samērīgs;   2. projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Katras darbības aprakstā ir pamatota tās nepieciešamība, aprakstīta tās ietvaros plānotā rīcība;   3. projekta iesniegumā katrai projekta darbībai ir norādīts (izriet no attiecīgās projekta darbības), rezultāts, kas tiks sasniegts;   4. projekta darbībām ir noteikta sasniedzamā mērvienība un skaitliskā vērtība projekta īstenošanas beigās;   5. projekta darbības ir vērstas uz projekta iesniegumā aprakstīto problēmu risinājumu.   Aģentūra pārbauda, vai MK noteikumu 16.5. apakšpunktā minētā apliecinājumā projekta iesniedzēja plānotās darbībām nav attiecināmi MK noteikumu 32. un 40. punkta nosacījumi vai ja projekta iesniedzējs darbojas kādā no MK noteikumu 32. vai 40. punktā noteiktajām neatbalstāmajām nozarēm, projekta iesniedzējs apliecinājis, ka atbalstāmās darbības, gan ar to īstenošanu saistītās finanšu plūsmas tiks skaidri nodalītas no citu darbības nozaru darbībām un finanšu plūsmām, nodrošinot, ka darbības izslēgtajās nozarēs negūst labumu no komercdarbības atbalsta.   1. projekta iesnieguma 2.pielikumā *“Investīciju projekta budžeta kopsavilkums”* ir norādītas attiecināmās izmaksas atbilstoši MK noteikumu 43.punkta nosacījumiem. Projekta iesniegumam pievienotais izmaksu aprēķina atšifrējums (informācija par veiktajām tirgus aptaujām, statistikas datiem, pieredzi līdzīgos projektos u. tml.) pamato plānoto izmaksu apmēru. Projekta iesniegumā:    1. norādītais finansējums ir izstrādāts aritmētiski precīzi (t.i., nav matemātisku kļūdu);    2. finanšu aprēķins ir izstrādāts atbilstoši projekta iesnieguma veidlapas prasībām, t.i., aizpildītas visas ailes (norādot gan daudzumu, mērvienību, attiecīgās projekta darbības numuru, izmaksu pozīcijas summu gan absolūtos skaitļos, gan procentuāli);    3. finanšu aprēķins norādīts ar diviem cipariem aiz komata;    4. projekta iesnieguma veidlapa aizpildīta ievērojot Aģentūras izstrādāto projekta iesnieguma veidlapas aizpildīšanas metodiku. 2. projekta iesniegumā norādītie informatīvie un publicitātes pasākumi atbilst Komisijas regulas Nr. 2021/241 34.pantā un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10.pantā noteiktajam, t.i. ES logo un fonda nosaukuma izmantošana visos informācijas un komunikācijas pasākumos, kā arī: 3. izstrādāt komunikācijas plānu, sniedzot informāciju nozares ministrijai, kas paredz nodrošināt vismaz 1 (vienu) plašāka mēroga publicitātes pasākumus mediju intereses un sabiedrības uzmanības piesaistīšanai (piemēram, tas var būt projekta atklāšanas, vidus posma vai noslēguma fāzē); 4. sabiedrībai skaidri redzamā vietā paredzēts izvietot vismaz vienu plakātu ar informāciju par projektu, tostarp par finansiālo atbalstu no Atveseļošanas fonda; 5. finansējuma saņēmēja oficiālajā tīmekļa vietnē paredzēts publicēt aprakstu par projekta īstenošanu, tostarp tā mērķiem un rezultātiem, un uzsverot no Atveseļošanas fonda saņemto finansiālo atbalstu; 6. norādīts, ka finansējuma saņēmēja tīmekļa vietnē ne retāk kā reizi sešos mēnešos paredzēts ievietot aktuālu informāciju par projekta īstenošanu; 7. ar projekta īstenošanu saistītajos dokumentos un komunikācijas materiālos, ko paredzēts izplatīt plašākai sabiedrībai, medijiem vai pasākuma dalībniekiem, tiks sniegts pamanāms paziņojums, kurā uzsver no Atveseļošanas fonda saņemto atbalstu.   *Norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas īstenos, cik bieži), īstenošanas periods (piemēram, visu projekta īstenošanas laiku, konkrētus ceturkšņus), kā arī pasākumu skaits.*   1. projekta iesniegumā plānotā intensitāte un atbalsta intensitātes palielinājums atbilst MK noteikumos noteiktajam, t.sk:    1. MK noteikumu 54. punktā noteiktā atbalsta intensitāte rūpnieciskajiem pētījumiem, eksperimentālajām izstrādēm un tehniski ekonomiskajai priekšizpētei;    2. MK noteikumu 55. punktā paredzētais atbalsta intensitātes palielinājums rūpnieciskajiem pētījumiem un eksperimentālajām izstrādēm, ja tiek izpildīts kāds no 55. punkta apakšpunktos noteiktajiem nosacījumiem, t.i., finansējuma intensitāti var palielināt par 10 procentiem sīkajiem (mikro) un mazajiem komersantiem rūpnieciskajos pētījumos, un par 15 procentiem vidējiem un lielajiem komersantiem rūpnieciskajos pētījumos un visiem komersantiem, kas plāno īstenot eksperimentālās izstrādes;    3. MK noteikumu 56. punktā paredzētais atbalsta intensitātes palielinājums rūpnieciskajiem pētījumiem un eksperimentālajām izstrādēm, ja tiek izpildīti visi 56. punkta apakšpunktos noteiktie nosacījumi, t.i., par 10 procentiem var palielināt finansējuma intensitāti sīkajiem (mikro) un mazajiem komersantiem, kā arī par 20 procentiem palielināt atbalsta intensitāti vidējiem komersantiem, ja projektā plāno īstenot rūpnieciskos pētījumus, un par 25 procentiem intensitāti var palielināt lielajiem komersantiem, kas plāno īstenot rūpniecisko pētījumu, kā arī visiem komersantiem, kas plāno īstenot eksperimentālās izstrādes;    4. kopējā projektam piemērotā finansējuma intensitāte nepārsniedz 80 procentus rūpnieciskajiem pētījumiem un eksperimentālajai izstrādei.   *MK noteikumu 55. un 56. punktā minēto atbalsta intensitāti atbilstoši Komisijas regulas Nr. 651/2014 25. panta 6. punktam pēc projekta iesnieguma apstiprināšanas nevar palielināt un nedrīkst savstarpēji apvienot.*  Ja projekta iesniegumā norādīta nepilnīga informācija, kas liedz pārliecināties par atbilstību kādai no kritērijā minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.8. Projekta iesniegumā ir ietverta informācija, kas apliecina dubultā finansējuma neesību un plānoto demarkāciju un/vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem | P | **Vērtējums ir “Jā”,** ja:   1. projekta iesniedzēja projekta iesnieguma 2.2. sadaļā *“Investīciju projekta saturiskā saistība ar citiem iesniegtajiem/ īstenotajiem/ īstenošanā esošiem projektiem”* norādītā informācija atbilst patiesībai un nav konstatējamas pazīmes, kas liecina par dubultā finansējuma situāciju; 2. projekta iesniedzējs neveic pētījumus vai eksperimentālās izstrādes, kas pēc būtības dublē aktivitātes, rezultātus un rezultātu mērķa tirgus; 3. Atveseļošanas fonda finansējuma ietvaros pētniecības projekta īstenošanā nav konstatējamas pazīmes, kas liecina par pieļautu dubultā finansējuma situāciju pret citu Atveseļošanas fonda atbalsta programmu, Eiropas Savienības kohēzijas politikas programmu 2021.–2027. gadam un Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu "Izaugsme un nodarbinātība", tai skaitā pārbauda demarkāciju arī starp citiem publiskā finansējuma avotiem, kā arī Eiropas Savienības Tehniskā atbalsta instrumenta programmu.   Iepriekšminētās prasības pārbauda pēc KPVIS, Arachne vai līdzīgās uzticamās datu bāzēs pieejamās informācijas.  Ja projekta iesniegumā norādīta nepilnīga informācija, kas liedz pārliecināties par atbilstību kādai no kritērijā minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja tiek konstatēts dubultā finansējuma fakts vai precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.9. Projektā plānotie sasniedzamie rādītāji atbilst MK noteikumu 6. un 7. punktam. | P | **Vērtējums ir “Jā”**, ja projekta iesnieguma 1.3. sadaļā *“Investīciju projektā sasniedzamie atskaites punkti, mērķi un uzraudzības rādītāji atbilstoši normatīvajos aktos par attiecīgā Atveseļošanas fonda reformas vai tās investīcijas īstenošanu norādītajiem”* ir **norādīti** projektā plānotie **rādītāji**. Projekta iesnieguma 1.3.1. sadaļā *“Rādītāji”* rādītājiem ir **noteikta** **sasniedzamā** **mērvienība** un **skaitliskā** **vērtība**. Minētie projekta uzraudzības rādītāji sekmē MK noteikumu 6. un 7. punktā noteikto uzraudzības rādītāju sasniegšanu. Projekta iesniedzējs projekta iesniegumā nodrošinājis projektā noteikto sasniedzamo rādītāju pamatojošo dokumentāciju.  Vienlaikus, projekta iesnieguma 1.3.1. sadaļā *“Rādītāji”* projekta iesniedzējs MK noteikumu 7. punktā noteikto nacionālo rādītāju sasniedzamo mērvienību un skaitlisko vērtību nenorāda. Šajā gadījumā projekta iesniegumu nenoraida.  Ja projekta iesniegumā norādīta nepilnīga informācija, kas liedz pārliecināties par atbilstību kādai no kritērijā minētajām prasībām , vērtējums ir **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.10. Projekta iesniegumā apliecināts, ka tiks nodrošināta dzimumu līdztiesības un vienlīdzīgu iespēju principu ievērošana | P | Projekta iesniegumā ir paskaidrots, kā projekta īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmēm un virzītas aktivitātes un darbības, kas veicina nediskrimināciju un vienlīdzīgu iespēju principu ievērošanu.  **Vērtējums ir “Jā”**, ja projekta iesniegumā aprakstīts, kā projekta ietvaros tiek nodrošināta dzimumu līdztiesības un vienlīdzīgu iespēju principu ievērošana.  Ja projekta iesniegumā norādīta nepilnīga informācija, kas liedz pārliecināties par atbilstību kritērijā minētajām prasībām, **vērtējums ir** **“Jā, ar nosacījumu”,** Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja projekta ietvaros netiks nodrošināta dzimumu līdztiesības un vienlīdzīgu iespēju principu ievērošana. |

1. Projektu iesniegumu vērtēšanas kritēriju piemērošanas metodika ir informatīvi skaidrojošs materiāls, ko izstrādājusi Ekonomikas ministrija kā atbildīgā par investīcijas ieviešanu iestāde. [↑](#footnote-ref-2)
2. Projekta iesniegumu noraida, ja kritērijā vērtējums ir “Jā”. [↑](#footnote-ref-3)
3. <https://sanctionssearch.ofac.treas.gov/> [↑](#footnote-ref-4)
4. <https://sankcijas.fid.gov.lv/nato-es-dalibvalstu-sankciju-saraksti> [↑](#footnote-ref-5)
5. Kritērija neatbilstības gadījumā Aģentūra pieņem lēmumu par projekta iesnieguma apstiprināšanu ar nosacījumu, ievērojot projektu atlases nolikumā noteikto. [↑](#footnote-ref-6)